Ebba Bohlin

Ebba Bohlin (s. 1976) on ruotsalainen nykytaiteilija.

Taiteellinen työskentely

Ebba Bohlinin taiteelle ovat tyypillisiä paikkasidonnaiset teokset, jotka muuttavat arkisia ympäristöjä tai näyttelytilan arkkitehtuuria. Toisinaan ne ovat hyvinkin hienovaraisia: teos voi olla kiillotettu alue gallerian lattiassa tai ulkona kallion graniitissa (Teos 1.5 x 2.1573733...; toteutettu vuosina 2005, 2006, 2008, 2010 ja 2013). Toisissa teoksissaan Bohlin on tuonut näyttelytilaan suuria rakenteita, kuten rakennustelineitä (Bauwerk I ja II, 2008 ja 2009), trailerille nostetun purjeveneen (Vereiste Häfen am Weissen Meer, 2008) tai kokonaan uuden seinän, joka on naamioitu esittämään moottorin tärisyttämää autolautan kylkeä (The Turning, 2009).http://www.ebbabohlin.se, EbbaBohlinin verkkoportfolio, viitattu 12.9.2014. 

Ebba Bohlin on tehnyt useita julkisia taideteoksia Ruotsissa.

Koulutus ja uran alku

Ebba Bohlin on valmistunut taiteen maisteriksi Tukholman Konstfackista vuonna 2008. B.A.-tutkinnon hän suoritti samassa koulussa keramiikka- ja lasitaiteesta (2003). Hän on esitellyt teoksiaan näyttelyissä vuodesta 2005.

Ebba Bohlin Suomessa

Ebba Bohlinin ensiesiintyminen Suomessa oli kolmen taiteilijan yhteisnäyttely Copy, Paste, Add Layer  helsinkiläisessä Galleria Sinnessä keväällä 2013. Hänen teoksensa Hygge (Homely) oli puupino, joka näytti jatkuvan ikkunan läpi galleriatilasta kadulle. Tilakokemuksen ja -illuusion lisäksi oleellinen osa teosta oli galleriaan leviävä tuoreen puun tuoksu.http://www.sinne.proartibus.fi/fi/nayttelyt/article-9668-23278-copy-paste-add-layer, viitattu 5.5.2013http://www.hs.fi/arviot/Näyttely/Tukkipino+työntyy+galleriasta/a1363064660843 , viitattu 5.5.2013

Teos synnytti pienimuotoisen taidekeskustelun Helsingin Sanomien yleisönosastossa. Keskiössä oli kysymys, miten puupino galleriassa voi olla taidetta, kun puupinot pihoilla ja teiden varsilla eivät ole.http://www.hs.fi/paivanlehti/mielipide/Näyttäytyykö+puupino+erilaisena+keskellä+kaupunkia/a1363583415312, viitattu 5.5.2013http://www.hs.fi/paivanlehti/mielipide/Taide+ja+tiede+täydentävät+hyvin+toisiaan/a1363473507016, viitattu 5.5.2013http://www.hs.fi/paivanlehti/mielipide/Puupino+galleriassa+oli+sykähdyttävä+näky/a1363496485843 , viitattu 5.5.2013 Kuvataidekasvatuksen professori Helena Sederholm liitti omassa puheenvuorossaan teoksen käsitetaiteen perinteeseen. Hän korosti, että teos on tärkeää kokea omassa ympäristössään ja suhteessa esimerkiksi muihin näyttelyn teoksiin: ”tai­tees­ta yk­si ku­va ker­too yh­tä vä­hän kuin pelk­kä ot­te­lu­tu­los 4–3 pal­lo­pe­lin ku­lus­ta”.

Bohlinin teos 1.5 x 2.1573733… oli mukana Nykytaiteen museo Kiasman Kiasma Hits -näyttelyssä 2013–2014.

Lähteet

Luokka:Ruotsalaiset taiteilijat
Luokka:Vuonna 1976 syntyneet
Luokka:Elävät henkilöt